Diari Oficial de la Generalitat Valenciana


Sumari del DOGV 8038, del 12-05-2017 (2017/4031)

Extracte de la Resolució de 3 de maig de 2017, de la Conselleria de Sanitat Universal i Salut Pública, per la qual es convoquen dos beques per a la realització de pràctiques professionals en la Subdirecció General de Sistemes d'Informació per a la Salut de la Direcció General d'Investigació, Innovació, Tecnologia i Qualitat.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8038

Data del DOGV
:   12-05-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/4031


Data del document
:   03-05-2017

Organisme emissor
:   Conselleria de Sanitat Universal i Salut Pública

Tipus de document
:   Extracte

Anàlisi jurídica

 Descriptors 

:   * Conselleria de Sanitat Universal i Salut Pública
    * ajuda pública

Extracte de la Resolució de 3 de maig de 2017, de la Conselleria de Sanitat Universal i Salut Pública, per la qual es convoquen dos beques per a la realització de pràctiques professionals en la Subdirecció General de Sistemes d'Informació per a la Salut de la Direcció General d'Investigació, Innovació, Tecnologia i Qualitat. [2017/4031]  
BDNS (identif.): 345875  
  
D'acord amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de Dades Nacionals de Subvencions  
http://www.pap.minhap.gob.es/bdnstrans/index  
  
Primer. Beneficiaris  
Les persones amb titulació oficial universitària (grau, llicenciatura o enginyeria) en Informàtica o en Telecomunicacions.  
A més hauran de complir els requisits generals establits en l'article 4 de l'Ordre 7/2016, de 31 d'agost, de la Conselleria de Sanitat Universal i Salut Pública, per la qual s'aprovaven les bases reguladores de concessió de beques per a pràctiques professionals en la Direcció General d'Investigació, Innovació, Tecnologia i Qualitat.  
  
  
Segon. Objecte  
Concessió de dos beques per a la realització de pràctiques professionals en la Subdirecció General d'Investigació i Innovació en Salut de la Conselleria de Sanitat Universal i Salut Pública, a partir del dia 1 d'agost de 2017.  
  
Tercer. Bases reguladores  
Ordre 7/2016, de 31 d'agost, de la Conselleria de Sanitat Universal i Salut Pública, publicada en el DOCV número 7866, de 6 de setembre de 2016.  
  
Quart. Quantia  
L'import destinat a finançar aquestes beques serà de 10.000 - per a l'anualitat 2017 i 14.000 - per a l'anualitat 2018, el que fa un total màxim de 24.000 ?, i estarà condicionat a la disponibilitat pressupostària necessària per a cada una de les anualitats.  
La quantia de cada una de les beques serà de 1.000 euros bruts mensuals, sobre el qual es practicarà la retenció corresponent a compte de l'Impost sobre la Renda de les Persones Físiques, així com la corresponent cotització a la Seguretat Social en els termes establits en el Reial decret 1493/2011, de 24 d'octubre.  
  
Quint. Termini de presentació de sol·licituds  
Quinze dies naturals comptats a partir de l'endemà de la publicació de la convocatòria en el Diari Oficial de la Generalitat Valenciana.  
  
  
Sext. Altres dades  
1. Sol·licitud. La presentació de les sol·licituds i documentació acreditativa es realitzarà segons determinen els articles 7 i 8 de l'Ordre 7/2016, de 31 d'agost, de la Conselleria de Sanitat Universal i Salut Pública, açò és, la sol·licitud per via electrònica, i la documentació en la fase d'entrevista.  
2. Criteris de valoració. Les sol·licituds es valoraran seguint els criteris establits en l'article 5 de l'Ordre 7/2016, de 31 d'agost. A la fase d'entrevista, es convocarà les vint persones que hagen obtingut les millors puntuacions en la suma dels primers quatre apartats del barem.  
  
3. Duració de les beques. Començarà el dia que s'indique en la resolució de concessió i tindrà una duració de fins a dotze mesos. La data de començament de les beques no serà anterior a l'1 d'agost de 2017. Podrà prorrogar-se durant un període addicional màxim de dotze mesos addicionals, si hi havia crèdit adequat i suficient en els pressupostos de la Generalitat per als exercicis corresponents, i si l'exercici de l'activitat que estiga efectuant així ho requerisca o aconselle.  
  
València, 3 de maig de 2017.- La consellera de Sanitat Universal i Salut Pública: Carmen Montón Giménez.